C 306/4

Komisijos deleguotojo reglamento (ES) 2019/33 17 straipsnio 2 ir 3 dalyse nurodyto pranešimo apie vyno sektoriaus produkto specifikacijos standartinio pakeitimo patvirtinimą paskelbimas

(2019/C 306/03)

Šis pranešimas skelbiamas pagal 2018 m. spalio 17 d. Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINIO PAKEITIMO PATVIRTINIMĄ

„Monferrato“

Nuorodos numeris: PDO-IT-A1210-AM03

Pranešimo data: 2019 6 25

PATVIRTINTO PAKEITIMO APRAŠYMAS IR PAGRINDIMAS

1. Oficialūs teksto daliniai pakeitimai bei paaiškinimai ir rūšies „Monferrato Nebbiolo“ įtraukimas.

Aprašymas ir pagrindimas

Aprašymas. Nuorodoje nurodomos rūšys, papildomos specifikacijos ar terminai.

Priežastis. Tai yra oficialus dalinis pakeitimas, kuriuo įtraukiamas vynų sąrašas tam, kad jie aiškiai išsiskirtų.

Aprašymas. Prie vyno rūšių „Monferrato rosso“, „Dolcetto“ ir „Freisa“ konkrečiai nurodoma frazė „įskaitant „Novello“.

Priežastis. Tai yra oficialus dalinis pakeitimas, kuriuo atsižvelgiama į jau vartojamo termino „Novello“ vartoseną.

Šie pakeitimai susiję su specifikacijos 1 straipsniu. Neatlikta jokių bendrojo dokumento pakeitimų.

Aprašymas. Įtraukiama nauja rūšis „Monferrato Nebbiolo“.

Priežastis. Šį pakeitimą lėmė tai, kad norima apsaugoti Pjemonto regionui būdingą vynuogių veislę ‘Nebbiolo’, kuri visada buvo auginama vyno „Monferrato“ gaminimo vietovėje. Atsižvelgiant į nepriekaištingą šioje vietovėje gaminamo vyno, išskirtinai žymimo nuoroda „Monferrato rosso“ (raudonas), kokybę, siekiama geriau aprašyti ir įvertinti šią vynuogių veislę įtraukiant naują rūšį, kuriai priskiriamas šios veislės pavadinimas.

Šis pakeitimas susijęs su bendrojo dokumento 1.4 skyriumi ir produkto specifikacijos 1 straipsniu.

2. Vyno rūšies „Monferrato Nebbiolo“ vynuogių veislių derinių įtraukimas

Aprašymas ir pagrindimas

Aprašymas. Įtraukiamos naujai vyno rūšiai „Monferrato Nebbiolo“ gaminti naudojamos vynuogių veislės: 90–100 % vynuogių veislės ‘Nebbiolo’ ir ne daugiau kaip 10 % kitų nearomatinių raudonųjų vynuogių veislių, tinkamų auginti Pjemonto regione.

Priežastis. Ši vyno rūšis nauja, todėl aprašomas vynuogių veislių, kurios gali būti naudojamos jai gaminti, derinys; vynuogių veislės ‘Nebbiolo’, kuri kaip aiškiai dominuojanti gali sudaryti iki 100 % vyno, naudojimas grindžiamas tradicijomis ir daugelį metų trukusiais bandymais, vykdytais siekiant gauti aukštą vynų kokybę.

Šis pakeitimas susijęs su specifikacijos 2 straipsniu. Neatlikta jokių bendrojo dokumento pakeitimų.

3. Vynuogių auginimo vietovių aprašymo performulavimas

Aprašymas ir pagrindimas

Aprašymas. Nurodomos skirtingos gaminamos vyno rūšys ir atitinkamos vietovės bei savivaldybės.

Vynuogių auginimo vietovė nesikeičia.

Priežastis. Tekstas oficialiai perrašomas tam, kad būtų galima lengviau nustatyti vynuogių, kurios yra naudojamos nuorodai priskiriamoms vyno rūšims gaminti, auginimo vietoves.

Šis pakeitimas susijęs su bendrojo dokumento 1.6 skyriumi ir produkto specifikacijos [nenurodytas skaičius] straipsniu.

4. Vynuogių auginimo standartų performulavimas ir vynuogių veislės ‘Nebbiolo’ didžiausios vynuogių išeigos bei minimalios natūralios alkoholio koncentracijos tūrio procentais įtraukimas. Perviršio naudojimas

Aprašymas ir pagrindimas

Aprašymas. Nurodomos tradicinės auginimo sąlygos Monferato vietovėje (dirvožemis ir tekstūra, padėtis, gaunama saulės šviesa, sodinimo tankumas, auginimo ir genėjimo būdai).

Priežastis. Šio pakeitimo tekste tiksliau nurodomas žemės geologinis pobūdis ir nustatomos auginimo sąlygos.

Aprašymas. Įtraukiama naujoms vyno rūšims naudojamų vynuogių išeiga tonomis iš hektaro ir atitinkama minimali natūrali alkoholio koncentracija tūrio procentais: „Monferrato Nebbiolo“ – 9 t/ha ir 11,50 % tūrio, o „Monferrato Nebbiolo Superiore“ – 8 t/ha ir 12,00 % tūrio.

Priežastis. Dėl pastaraisiais metais vykdyto Monferato vietovėje auginamų ‘Nebbiolo’ veislės vynmedžių stebėjimo galima nustatyti didžiausią išeigą iš hektaro ir minimalią natūralią misos alkoholio koncentraciją, dėl kurių ‘Nebbiolo’ veislės vynuogės gali subalansuotai atsiskleisti atitinkamuose vynuose.

Šie pakeitimai susiję su specifikacijos 4 straipsniu, didžiausios išeigos pakeitimas susijęs su bendrojo dokumento 1.5.2 skyriumi, o žemės geologinio pobūdžio specifikacija susijusi tik su specifikacijos 9 straipsniu.

Aprašymas. Buvo perrašytas tekstas, susijęs su didžiausios leidžiamos išeigos, kurią galima klasifikuoti kaip DOC (registruota kilmės vietos nuoroda, arba RKVN), perviršiu, kurio gali būti 20 %.

Priežastis. Tai yra oficialus dalinis pakeitimas.

Aprašymas. Formuluotė „išskirtinai geri metai“ pakeisti į „itin derlingi metai“.

Priežastis. Siekiama atkreipti dėmesį į tai, kad auginimui labai svarbios tų metų oro sąlygos.

Šie pakeitimai susiję su specifikacijos 4 straipsniu. Neatlikta jokių bendrojo dokumento pakeitimų.

Aprašymas. Nurodomos perviršio (20 %) naudojimo DOC (RKVN) ir DOCG (SKVN) vynams toje pačioje DOC (RKVN) „Monferrato“ gaminimo vietovėje sąlygos – apsaugos asociacijos prašymu ir pasikonsultavus su sektoriaus organizacijomis, tam reikia gauti specialų regioninį leidimą.

Priežastis. Pakeitimas susijęs su tuo, kad siekiant sudaryti sąlygas geresniam nuorodos DOC (RKVN) „Monferrato“ valdymui, reikia reguliuoti gaunamą produktų kiekį.

Šis pakeitimas susijęs su specifikacijos 4 straipsniu. Neatlikta jokių bendrojo dokumento pakeitimų.

5. Auginimo ir vyno gamybos specifikacijos

Aprašymas ir pagrindimas

Aprašymas. Nurodyta visų esamų vynų rūšių, taip pat naujų vyno rūšių „Monferrato Nebbiolo“ ir „Monferrato Nebbiolo Superiore“ didžiausia vynuogių ir (arba) vyno išeiga.

Priežastis. Tai yra su išeigos apribojimais susijusio teksto pakeitimas.

Šis pakeitimas susijęs su specifikacijos 5 straipsniu ir bendrojo dokumento 1.5.2 skyriumi.

Aprašymas. Performuluotos išeigos perviršį reglamentuojančios taisyklės.

Priežastis. Pakeitimas susijęs su konkrečiu aprašymu, kai prarandama teisė visą partiją ženklinti nuoroda DOC (RKVN) „Monferrato“, jeigu ji 5 % viršija nustatytą didžiausią vynuogių ir (arba) vyno išeigą.

Šis pakeitimas susijęs su specifikacijos 5 straipsniu. Neatlikta jokių bendrojo dokumento pakeitimų.

Aprašymas. Naujoms vyno rūšims „Monferrato Nebbiolo“ ir „Monferrato Nebbiolo Superiore“ nustatytas brandinimo laikotarpis: pirmajam – 12 mėnesių, o antrajam – bent 18 mėnesių, iš kurių bent 6 mėnesiai statinėje; laikotarpis skaičiuojamas nuo tų metų, kai buvo nuimtas vynuogių derlius, lapkričio 1 d.

Priežastis. Remiantis atliktais tyrimais, kad būtų užtikrinta geriausia vyno kokybė, vynas „Monferrato Nebbiolo“ turi būti pakankamai ilgai brandinamas – bent 18 mėnesių, o „Superiore“ rūšis turi būti bent dalį laiko brandinama medinėse statinėse. Taip atsiskleidžia šio vertingo vyno juslinės savybės ir vynas įgauna kompleksišką aromatą, eleganciją bei tobulą harmoniją.

Šis pakeitimas susijęs su specifikacijos 5 straipsniu. Neatlikta jokių bendrojo dokumento pakeitimų.

6. Vartojamo vyno savybių pokyčiai ir specifikacijos ir rūšies „Monferrato Nebbiolo“ įtraukimas.

Aprašymas ir pagrindimas

Aprašymas. Prie vyno rūšių „Monferrato rosso“, „Monferrato Dolcetto“ ir „Monferrato Freisa“ kartu su atitinkamais aprašymais nurodoma ir rūšis „Novello“. Į vyno rūšį „Monferrato Casalese“ įtrauktas vynuogių veislės ‘Cortese’ pavadinimas.

Priežastis. Pakeitimas susijęs su visų leidžiamų vyno rūšių juslinių savybių įtraukimu į aprašymą; dėl vynuogių veislės ‘Cortese’, kuri nurodoma kartu su geografine nuoroda „Casalese“, pažymėtina, kad šis papildymas yra tik formalus, nes jis jau atliktas.

Aprašymas. Vartoti tinkamo vyno rūšių „Monferrato bianco“, „Chiaretto“, „Dolcetto“, „Freisa“ ir „Casalese Cortese“ mažiausias bendrasis rūgštingumas sumažintas 0,5 g/l.

Priežastis. Dėl klimato kaitos ir nokimo laikotarpio pastaraisiais metais, kai temperatūra buvo aukštesnė nei įprastai, vynuogės anksčiau sunoksta ir sumažėja misos, taigi ir vynų, bendrasis rūgštingumas, todėl reikia sumažinti šio parametro mažiausią vertę gramais viename litre egzistuojančioms vartoti tinkamo vyno rūšims.

Aprašymas. Įtraukiamos naujos vyno rūšies „Monferrato Nebbiolo“ savybės, kai jis tinkamas vartoti, įskaitant nuorodą „Superiore“.

Priežastis. Įtraukus naują vyną „Monferrato Nebbiolo“, reikia aprašyti cheminius, fizinius ir su juslinėmis savybėmis susijusius reikalavimus, kurie būdingi vartoti tinkamam vynui. Atidžiai išnagrinėti duomenys ir aprašymai susiję su aukštos kokybės produktu, kuriam būdingas vidutinės trukmės ir ilgas brandinimo rūsyje laikotarpis.

Aprašymas. Įtraukiama informacija, kad rūšies „Monferrato“ vynuose gali būti juntamas medienos poskonis.

Priežastis. Tai – vartotojui pateikiamas patikslinimas, kuriame nurodoma, kas gali nutikti vynams, jeigu jie laikomi medinėse talpyklose.

Šie pakeitimai susiję su specifikacijos 6 straipsniu. Neatlikta jokių bendrojo dokumento pakeitimų.

7. Ženklinimas, nuorodų naudojimas ir pateikimas

Aprašymas ir pagrindimas

Aprašymas. Panaikinamas draudimas naudoti nuorodą „Superiore“.

Priežastis. Šis pakeitimas yra būtinas atsižvelgiant į tai, kad įtraukta nauja rūšis „Monferrato Nebbiolo“ su nuoroda „Superiore“.

Aprašymas. Panaikinamas draudimas naudoti geografines nuorodas ir terminą „vynuogynas“ (it. vigna) su atitinkamu vietos pavadinimu ar tradiciniu pavadinimu.

Priežastis. Šis pakeitimas atliekamas laikantis šiuo metu galiojančių teisės aktų.

Aprašymas. Geriau aprašoma geografinė nuoroda „Casalese“, kuri turi būti užrašyta tokio pat dydžio ar mažesniais nei žodžio „Monferrato“ simboliais, o jų šriftas, spalva ir kolorimetriniai rodikliai turi būti tokie patys.

Priežastis. Šiuo pakeitimu siekiama nuorodos pavadinimo vartojimą suderinti su bendrais nacionalinės ir ES teisės aktais, kad gamintojai galėtų teikti nuorodas į vynuogių veisles taip, kaip pageidaujama rinkose, ypač užsienyje, kurios itin vertina mūsų rūšinius produktus. Oficialiai išbraukiama dalis, kuria leidžiama vartoti žodį „Novello“, nes tai jau yra paminėta specifikacijos 1 ir 6 straipsniuose, kartu su rūšimis, kurioms taikomas šis leidimas.

Priežastis. Šis pakeitimas atliekamas laikantis šiuo metu galiojančių teisės aktų.

Aprašymas. Laikantis galiojančių teisės aktų, galima pasirinktinai nurodyti spalvą ant vyno rūšių „Monferrato Rosso“ ir „Monferrato Bianco“ etikečių.

Priežastis. Manome, kad pagrįsta leisti gamintojui priimti sprendimą, ar nurodyti konkretaus produkto spalvą.

Aprašymas. Patikslinama termino „ryškus“ (it. vivace) vartosena, susijusi su „Monferrato“ raudonuoju, baltuoju ir „Freisa“ vynais.

Priežastis. Siekiama pateikti vartotojui informacijos apie produkto savybes.

Šie pakeitimai susiję su specifikacijos 7 straipsniu. Neatlikta jokių bendrojo dokumento pakeitimų.

8. Specialios produkto pakavimo taisyklės

Aprašymas ir pagrindimas

Aprašymas. Į specifikaciją įterpiamas straipsnis, kuriame nurodomos talpyklos, leidžiamos naudoti pagal galiojančius ES ir nacionalinės teisės aktus. Pavyzdžiui, vynams „Monferrato Dolcetto“, „Fresia“, „Nebbiolo“, „Casalese Cortese“, „Chiaretto“ arba „Ciaret“ leidžiama naudoti stiklinius butelius, išskyrus dviejų litrų arba mažesnes nei 0,187 litro talpas.

Išbraukiama nuostata dėl metalinio dangtelio naudojimo visoms rūšims.

Priežastis. Įtraukus pakavimo specifikacijas, papildoma informacija apie nuoroda žymimus produktus; visų pirma, įtraukus tam tikras pakavimo ir butelių uždarymo taisykles, galima tinkamai reaguoti į su naujais vartojimo įpročiais susijusius reikalavimus ir užsienio rinkų paklausą.

Šie pakeitimai susiję su specifikacijos 8 straipsniu. Neatlikta jokių bendrojo dokumento pakeitimų.

9. Geografinės vietovės specifikacija

Aprašymas ir pagrindimas

Aprašymas. Aprašytas vynų savybes lemiantis žemės pobūdis.

Priežastis. Nurodyta, kad konkrečiam dirvožemio plotui, atsižvelgiant į jo dydį, gali būti būdingos šiek tiek skirtingos savybės; kartu jo terpė visada šarminė ir kalkinga, joje trūksta organinių medžiagų, suteikiančių vynams vaisių aromatą ir gaivų, harmoningą skonį.

Šis pakeitimas susijęs su specifikacijos 9 straipsniu ir bendrojo dokumento 1.8 skyriumi.

10. Tikrinimo įstaigos kontaktinių duomenų atnaujinimas

Aprašymas ir pagrindimas

Aprašymas. Pakeičiamas tikrinimo įstaigos „Valoritalia“ adresas.

Priežastis. Tai yra oficialus dalinis pakeitimas.

Šis pakeitimas susijęs su specifikacijos 9 straipsniu. Neatlikta jokių bendrojo dokumento pakeitimų.

BENDRASIS DOKUMENTAS

1. Produkto pavadinimas

„Monferrato“

2. Geografinės nuorodos tipas

SKVN – saugoma kilmės vietos nuoroda

3. Vynuogių produktų kategorijos

1. Vynas

4. Vyno (-ų) aprašymas

„Monferrato Rosso“ (raudonasis vynas), įskaitant „Novello“

Spalva: rubino raudonumo, kartais matomas violetinis atspalvis.

Aromatas: vyninis, malonus, vaisių, ilgai išliekantis.

Skonis: gaivus, sausas, harmoningas, kartais ryškus.

Mažiausia bendra alkoholio koncentracija tūrio procentais: 11 %.

Mažiausias becukrio ekstrakto kiekis: 20 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas išreikštas vyno rūgštimi – 4,5 g/l Didžiausias lakusis rūgštingumas (miliekvivalentais litre) Didžiausias bendras sieros dioksido kiekis (miligramais litre)

„Monferrato Bianco“ (baltasis vynas)

Spalva: šiaudų geltonumo.

Aromatas: išskirtinis, intensyvus, malonus.

Skonis: gaivus, sausas, kartais ryškus.

Mažiausia bendra alkoholio koncentracija tūrio procentais: 10 %.

Mažiausias becukrio ekstrakto kiekis: 15 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas išreikštas vyno rūgštimi – 4,5 g/l Didžiausias lakusis rūgštingumas (miliekvivalentais litre) Didžiausias bendras sieros dioksido kiekis (miligramais litre)

„Monferrato Chiaretto“ arba „Ciaret“

Spalva: rožinė arba šviesi rubino raudonumo.

Aromatas: vyninis, švelnus, malonus.

Skonis: sausas ir harmoningas.

Mažiausia bendra alkoholio koncentracija tūrio procentais: 10,5 %.

Mažiausias becukrio ekstrakto kiekis: 17 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas išreikštas vyno rūgštimi – 4,5 g/l Didžiausias lakusis rūgštingumas (miliekvivalentais litre) Didžiausias bendras sieros dioksido kiekis (miligramais litre)

„Monferrato Dolcetto“, įskaitant „Novello“

Spalva: rubino raudonumo, kartais matomas violetinis atspalvis.

Aromatas: vyninis, malonus, vaisių, ilgai išliekantis.

Skonis: sausas, maloniai kartus ir gana sodrios koncentracijos, harmoningas.

Mažiausia bendra alkoholio koncentracija tūrio procentais: 11 %.

Mažiausias becukrio ekstrakto kiekis: 21 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas išreikštas vyno rūgštimi – 4,5 g/l Didžiausias lakusis rūgštingumas (miliekvivalentais litre) Didžiausias bendras sieros dioksido kiekis (miligramais litre)

„Monferrato Freisa“

Spalva: rubino raudonumo, kartais panašesnė į granato.

Aromatas: išskirtinis, švelnus.

Skonis: sausas ir pusiau saldus, kartokas, kartais ryškus.

Mažiausia bendra alkoholio koncentracija tūrio procentais: 11 %.

Mažiausias becukrio ekstrakto kiekis: 20 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas išreikštas vyno rūgštimi – 4,5 g/l Didžiausias lakusis rūgštingumas (miliekvivalentais litre) Didžiausias bendras sieros dioksido kiekis (miligramais litre)

„Monferrato Freisa Novello“

Spalva: rubino raudonumo, kartais matomas violetinis atspalvis.

Aromatas: vaisių, ilgai išliekantis.

Skonis: harmoningas, gaivus.

Mažiausia bendra alkoholio koncentracija tūrio procentais: 11 %.

Mažiausias becukrio ekstrakto kiekis: 20 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais litre) išreikštas vyno rūgštimi – 4,5 g/l Didžiausias bendras sieros dioksido kiekis (miligramais litre)

„Monferrato Casalese Cortese“

Spalva: šviesi šiaudų geltonumo, kartais panašesnė į žalsvoką.

Aromatas: išskirtinis, švelnus, labai subtilus, tačiau ilgai išliekantis.

Skonis: sausas, harmoningas, sodrus ir maloniai kartus.

Mažiausia bendra alkoholio koncentracija tūrio procentais: 10,5 %.

Mažiausias becukrio ekstrakto kiekis: 15 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas išreikštas vyno rūgštimi – 5,0 g/l Didžiausias lakusis rūgštingumas (miliekvivalentais litre) Didžiausias bendras sieros dioksido kiekis (miligramais litre)

„Monferrato Nebbiolo“ ir „Monferrato Nebbiolo Superiore“

Spalva: rubino raudonumo, kuri vynui bręstant tampa panašesnė į granato.

Aromatas: vaisių ir išskirtinis.

Skonis: sausas, harmoningas, išskirtinis.

Mažiausia bendra alkoholio koncentracija tūrio procentais: 12 %; su nuoroda „Superiore“ – 12,5 %.

Mažiausias becukrio ekstrakto kiekis: 21 g/l; su nuoroda „Superiore“ – 22 g/l.

Bet kokie analitiniai parametrai, kurie nėra nurodyti toliau pateiktoje lentelėje, atitinka nacionalinės ir ES teisės aktuose nustatytus apribojimus.

Bendrosios analitinės savybės Didžiausia bendra alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas išreikštas vyno rūgštimi – 4,5 g/l Didžiausias lakusis rūgštingumas (miliekvivalentais litre) Didžiausias bendras sieros dioksido kiekis (miligramais litre)

5. Vyno gamybos metodai

a. Pagrindiniai vynininkystės metodai

NĖRA

b. Didžiausia išeiga

„Monferrato Rosso“, įskaitant „Novello“, „Bianco“, „Chiaretto“ ar „Ciaret“

77 hektolitrai iš hektaro.

„Monferrato Dolcetto“

63 hektolitrai iš hektaro.

„Monferrato Freisa“, įskaitant „Novello“

66,5 hektolitrai iš hektaro.

„Monferrato Casalese Cortese“

70 hektolitrų iš hektaro.

„Monferrato Nebbiolo“

63 hektolitrai iš hektaro.

„Monferrato Nebbiolo Superiore“

56 hektolitrai iš hektaro.

6. Nustatyta geografinė vietovė

Vynams, tinkamiems žymėti registruota kilmės vietos nuoroda (RKVN) „Monferrato bianco“ (baltasis vynas), „Monferrato rosso“ (raudonasis vynas), „Monferrato Chiaretto“ arba „Ciaret“, „Monferrato Dolcetto“, „Monferrato Freisa“ arba „Monferrato Nebbiolo“, gaminti naudojamos vynuogės turi būti auginamos šiose vietovėse:

Alesandrijos provincijoje

Visa šių komunų teritorija: Acqui Terme, Alfiano, Natta, Alice Bel Colle, Altavilla Monferrato, Basaluzzo, Bassignana, Belforte Monferrato, Bergamasco, Bistagno, Borgoratto Alessandrino, Bosio, Camagna, Camino, Capriata d’Orba, Carentino, Carpeneto, Carrosio, Cartosio, Casaleggio Boiro, Casale Monferrato, Cassine, Cassinelle, Castelletto d’Erro, Castelletto d’Orba, Castelletto Merli, Castelletto Monferrato, Castelnuovo Bormida, Cavatore, Cellamonte, Cereseto, Cerrina, Coniolo, Conzano, Cremolino, Cuccaro Monferrato, Denice, Francavilla Bisio, Frascaro, Frassinello Monferrato, Fubine, Gabiano, Gamalero, Gavi, Grognardo, Lerma, Lu, Malvicino, Masio, Melazzo, Merana, Mirabello Monferrato, Molare, Mombello Monferrato, Moncestino, Montaldeo, Montaldo Bormida, Montecastello, Montechiaro d’Acqui, Morbello, Mornese, Morsasco, Murisengo, Novi Ligure, Occimiano, Odalengo Grande, Odalengo Piccolo, Olivola, Orsara Bormida, Ottiglio Monferrato, Ovada, Ozzano, Pareto, Parodi Ligure, Pasturana, Pecetto di Valenza, Pietra Marazzi, Pomaro Monferrato, Pontestura, Ponti, Ponzano, Ponzone, Prasco, Predosa, Quargnento, Ricaldone, Rivalta Bormida, Rivarone, Roccagrimalda, Rosignano Monferrato, Sala Monferrato, San Cristoforo, San Giorgio Monferrato, San Salvatore Monferrato, Serralunga di Crea, Serravalle Scrivia, Sezzadio, Silvano d’Orba, Solonghello, Spigno Monferrato, Strevi, Tagliolo Monferrato, Tassarolo, Terruggia, Terzo, Treville, Trisobbio, Valenza Po, Vignale Monferrato, Villadeati, Villamiroglio, Visone.

Asčio provincijoje

Visa šių komunų teritorija: Agliano, Albugnano, Antignano, Aramengo, Asti, Azzano d’Asti, Baldichieri d’Asti, Belveglio, Berzano San Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Colcavagno, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piova’ Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano d’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scandeluzza, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale -, Viarigi, Vigliano d’Asti, Villafranca d’Asti, Villa San Secondo, Vinchio.

Vynams, tinkamiems žymėti registruota kilmės vietos nuoroda „Monferrato Casale Cortese“, gaminti naudojamos vynuogės turi būti auginamos šiose vietovėse:

„Monferrato Casalese“

Alesandrijos provincijoje: visa šių komunų teritorija – Alfiano Natta, Altavilla Monferrato, Bosio, Camagna, Camino, Casale Monferrato, Castelletto Merli, Cellamonte, Cereseto, Cerrina, Coniolo, Conzano, Cuccaro, Frassinello Monferrato, Gabiano, Lu Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio Monferrato, Ozzano, Parodi, Pontestura, Ponzano, Rosignano Monferrato, Sala Monferrato, San Cristoforo, San Giorgio Monferrato, San Salvatore, Serralunga di Crea, Solonghello, Terruggia, Treville, Vignale Monferrato, Villadeati, Villamiroglio.

7. Pagrindinė (-s) vyninių vynuogių veislė (-ės)

‘Timorasso B.’

‘Quagliano N.’

‘Riesling italico B.’ – ‘Riesling’

‘Riesling renano B.’ – ‘Riesling’

‘Rossese bianco B.’

‘Ruchè N.’

‘Vespolina N.’

‘Ancellotta N.’

‘Bonarda N.’

‘Ciliegiolo N.’

‘Cortese B.’

‘Croatina N.’

‘Dolcetto N.’

‘Gamba rossa N.’

‘Manzoni bianco B.’

‘Nebbiolo N.’

‘Pinot Nero N.’

‘Sangiovese N’

‘Sauvignon B’

‘Sylvaner Verde B.’

‘Syrah N’

‘Uva rara N.’

‘Uvalino N’.

‘Viogner B.’

‘Slarina N.’

‘Teroldego N.’

‘Cabernet Franc N.’ – ‘Cabernet’

‘Cabernet Sauvignon N.’ – ‘Cabernet’

‘Albarossa N.’

‘Arneis B.’

‘Avana N.’

‘Averengo N.’

‘Pelaverga N.’ – ‘Cari N.’

‘Pelaverga piccolo N.’ – ‘Pelaverga’

‘Petit verdot N’

‘Plassa N.’

‘Merlot N.’

‘Nascetta B.’

‘Ner d’Ala N.’

‘Neretta cuneese N.’

‘Neretto di Bairo N.’ – ‘Neretto’

‘Freisa N.’

‘Grignolino N.’

‘Lambrusca di Alessandria N.’ – ‘Lambrusca’

‘Chatus N.’

‘Cornarea N.’

‘Durasa N.’

‘Erbaluce B.’

‘Favorita B.’

‘Baratuciàt B.’

‘Barbera bianca B.’

‘Barbera N.’

‘Becuet N.’

‘Bussanello B.’

‘Pinot bianco B.’

‘Pinot grigio’

8. Ryšys (-iai) su geografine vietove

DOC (RKVN) „Monferrato“

A) Geografinės vietovės duomenys

Monferatas – istorinis Pjemonto regionas. Jo teritorija, beveik visa nusėta kalvomis, daugiausia plyti Alesandrijos ir Asčio provincijose ir driekiasi į pietus nuo Po upės dešiniojo kranto iki Ligūrijos Apeninų prieškalnės, esančios tarp Genujos provincijos ir Savonos provincijos ribų. Kadangi vietovė kalvota, ji itin tinkama vynuogėms auginti – čia auginamos įvairių veislių vynuogės, iš kurių gaminami daugelis baltųjų ir raudonųjų vynų. Pagrindinėms raudonojo ir baltojo vyno rūšims gaminti naudojamas vynuogių veislių derinys yra gaunamas iš leidžiamų vynuogių veislių, todėl gaminami įvairių rūšių vynai: „Rosso“ (raudonasis vynas), „Bianco“ (baltasis vynas), „Chiaretto“ arba „Ciaret“, „Dolcetto“, „Freisa“ ir „Casalese Cortese“.

B) Duomenys apie produkto kokybę arba savybes, kurios iš esmės arba išimtinai siejamos su geografine aplinka

Dirvožemio terpė šarminė ir kalkinga, joje palyginti mažai maistingų medžiagų, jai būdinga įvairios sudėties molio, dumblo ir smėlio derinių tekstūra, tipiška auginimo vietovės dirvožemiams; dirvožemio terpė suteikia savybes, išsiskiriančias sodriomis vaisių natomis, įgyjamomis šioje ypatingoje geografinėje vietovėje.

C) Priežastinio ryšio tarp A ir B punktuose nurodytų aspektų apibūdinimas

Suteikus šią DOC (RKVN) nuorodą, sudaromos sąlygos vynuogėms būti kuo geriau panaudojamoms ir išvengiama pernelyg nelanksčių sąlygų, skirstant vynus pagal vynuogių pasirinkimą ir rinkos paklausą. Tai suteikė galimybę eksperimentuoti vynininkystės srityje aplenkiant tradicijas – taip pagaminti nauji vynai, dažnai aukštos klasės vynai, kurie gaminami vietines vynuogių veisles maišant su tarptautinėmis veislėmis.

Dažniausiai vynui „Monferrato Rosso“ (raudonasis vynas) naudojamos veislės – ‘Barbera’ ir ‘Nebbiolo’; dažniausiai naudojamos tarptautinės veislės – ‘Cabernet Sauvignon’, ‘Merlot’ ir ‘Pinot Nero’. Vynas „Monferrato Bianco“ (baltasis vynas) gaminamas iš vietinių ‘Cortese’ ir ‘Favorita’ veislių, sumaišytų su tarptautinėmis ‘Chardonnay’ ir ‘Sauvignon’ veislėmis.

9. Kitos svarbios sąlygos (išpilstymas, ženklinimas, kiti reikalavimai)

Teisinis pagrindas

Nustatytas nacionalinės teisės aktuose.

Kitų sąlygų tipas

Papildomos su ženklinimu susijusios nuostatos.

Sąlygos aprašymas

Į aprašymą ir pateikimą būtina įtraukti papildomą geografinę nuorodą „Casalese“, įrašytą mažesniu arba tokio pat dydžio šriftu kaip nuoroda „Montefarro“. Simbolių šriftas, spalva ir kolorimetriniai rodikliai turi būti tokie patys.

Be to, ant vynų, kurie žymimi kilmės nuoroda „Monferrato bianco“, „Monferrato rosso“ ir „Monferrato Freisa“ leidžiama vartoti žodį „ryškus“ (it. vivace).

Nuoroda į produkto specifikaciją

https://www.politicheagricole.it/flex/cm/pages/ServeBLOB.php/L/IT/IDPagina/14109

(1) OL L 9, 2019 1 11, p. 2.